wickkiey/tamil-wikipedia-chunked huggingface dataset:
# ஆர். வி. உதயகுமார்

## வாழ்க்கைக் குறிப்பு

இவர் கோவை மேட்டுப்பாளையம் அருகிலுள்ள மோத்தே பாளையம் கிராமத்தில் ஒரு விவசாயக் குடும்பத்தில் பிறந்தவர். இவரது தந்தை வெங்கடசாமி, தாய் கண்ணம்மாள் ஆவர். இவர் கோவையில் பியுசி மற்றும் பி.எஸ்சி படித்த பின்னர் சென்னை திரைப்படக் கல்லூரியில் சேர்ந்து இயக்கத்தில் டிப்ளமோ பெற்றார். இவர் சென்னைத் திரைப்படக் கல்லூரியில் படிக்கும்போது பல குறும்படங்களை இயக்கியுள்ளார்.
# ஆர். வி. உதயகுமார்

## திரைப்பட விபரம்

### இயக்கிய திரைப்படங்கள்

| ஆண்டு | திரைப்படம் | மொழி | நடிகர்கள் | இசை | முடிவு |  |
| --- | --- | --- | --- | --- | --- | --- |
| 1988 | *உரிமை கீதம்* | தமிழ் | பிரபு, கார்த்திக், ரஞ்சனி, பல்லவி, | மனோஜ்-கியான் | வெற்றி |  |
| 1988 | *புதிய வானம்* | தமிழ் | சிவாஜி கணேசன், சத்யராஜ், ரூபினி | ஹம்சலேகா | சராசரி |  |
| 1990 | *உறுதிமொழி* | தமிழ் | சிவகுமார், பிரபு, கீதா | இளையராஜா | சராசரி |  |
| 1990 | *கிழக்கு வாசல்* | தமிழ் | கார்த்திக், ரேவதி, குஷ்பூ | இளையராஜா | சிறந்த வெற்றி |  |
| 1992 | *சின்ன கவுண்டர்* | தமிழ் | விஜயகாந்த், சுகன்யா | இளையராஜா | மகத்தான வெற்றி |  |
| 1992 | *சிங்காரவேலன்* | தமிழ் | கமல்ஹாசன், குஷ்பூ | இளையராஜா | சிறந்த வெற்றி |  |
| 1993 | *எஜமான்* | தமிழ் | ரஜினிகாந்த், மீனா, ஐஸ்வர்யா | இளையராஜா | சிறந்த வெற்றி |  |
| 1993 | *பொன்னுமணி* | தமிழ் | கார்த்திக், சௌந்தர்யா | இளையராஜா | சிறந்த வெற்றி |  |
| 1994 | *ராஜகுமாரன்* | தமிழ் | பிரபு, மீனா, நதியா | இளையராஜா | வெற்றி |  |
| 1994 | *தலைவனின் அருள் உள்ளம்* | தமிழ் | பிரபு, சுகன்யா | விசுவநாதன் ராமமூர்த்தி | தோல்வி |  |
| 1995 | *சேரல் இரும்பொறயின் தமிழ் காதல்* | தமிழ் | சரத்குமார், மீனா | விசுவநாதன் ராமமூர்த்தி | தோல்வி |  |
| 1995 | *நந்தவன தேரு* | தமிழ் | கார்த்திக், ஸ்ரீநிதி | இளையராஜா | தோல்வி |  |
| 1996 | *சுபாஷ்* | தமிழ் | அர்ஜூன், ரேவதி | வித்தியாசாகர் | தோல்வி |  |
| 1998 | *தரக்கா ராமுடு* | தெலுங்கு | ஸ்ரீகாந்த், சௌந்தர்யா | சலுவேரி கோட்டீசுவர ராவ் | தோல்வி |  |
| 2000 | *சின்ன ராமசாமி பெரிய ராமசாமி* | தமிழ் | ஜெயராம், உதயபாணு | இளையராஜா | வெளியாகவில்லை |  |
| 2005 | *கற்க கசடற* | தமிழ் | விக்ராந்த், லட்சுமி ராய், தியா | ப்ரயோக் | தோல்வி | } |
# ஆர். வி. உதயகுமார்

## திரைப்பட விபரம்

### நடித்த திரைப்படங்கள்

- *சின்ன கவுண்டர்* (1992)
- *எஜமான்* (1993)
- *சின்ன ராமசாமி பெரிய ராமசாமி* (2000) – வெளியாகவில்லை
- *இரு நதிகள்* (2008)
- *சூரிய நகரம்* (2012)
# 87ஆவது அகாதமி விருதுகள்

**87ஆவது அகாதமி விருதுகள்** விழா (**ஆஸ்கார்கள்** என்று பொதுவாக அழைக்கப்படுகிறது), 2014 ஆம் ஆண்டில் வெளிவந்தத் திரைப்படங்களில் சிறந்தவற்றைப் பாராட்டுவதற்காக பிப்ரவரி 22, 2015 அன்று நடந்தது. 24 பிரிவுகளில் விருதுகள் வழங்கப்பட்டது. நடிகர் நீல் பாட்ரிக் ஹாரிஸ் இவ்விழாவினை முதன்முறையாக நடத்தினார்.
# 87ஆவது அகாதமி விருதுகள்

### அகாதமி சிறப்பு விருது

இந்த சிறப்பு விழா நவம்பர் 8, 2014, அன்று நடந்தது. மூன்று அகாதமி சிறப்பு விருதுகள் மற்றும் ஜீன் ஹெர்சோல்ட் மனிதாபிமான விருது வழங்கப்பட்டன.
# 87ஆவது அகாதமி விருதுகள்

### அகாதமி சிறப்பு விருது

#### அகாதமி சிறப்பு விருது

- ஜான்-கிளாட் கரியர்
- ஹேயோ மியசாகி
- மரீன் ஒ'ஹாரா
# 87ஆவது அகாதமி விருதுகள்

### அகாதமி சிறப்பு விருது

#### ஜீன் ஹெர்சோல்ட் மனிதாபிமான விருது

- ஹாரி பெலஃபான்டெ
# 87ஆவது அகாதமி விருதுகள்

### பல்வேறு விருதுகள் மற்றும் பரிந்துரைகள் பெற்ற திரைப்படங்கள் மற்றும் நபர்கள்

பின்வரும் 17 படங்கள் இரண்டு அல்லது அதற்கு மேற்பட்ட விருதுகளுக்கு பரிந்துரை செய்யப்பட்டன:  
| பரிந்துரைகள் | திரைப்படம் |
| --- | --- |
| 9 | *பேர்ட்மேன்* |
| *த கிராண்ட் புடபெஸ்ட் ஹோட்டல்* |  |
| 8 | *த இமிடேசன் கேம்* |
| 6 | *அமெரிக்கன் சினைப்பர்* |
| *பாய்ஹுட்* |  |
| 5 | *ஃபாக்ஸ்கேச்சர்* |
| *இன்டர்ஸ்டெலர்* |  |
| *த தியரி ஆஃப் எவரிதிங்* |  |
| *விப்லாஷ்* |  |
| 4 | *மிஸ்டர். டர்னர்* |
| 3 | *இன்டோ தி வூட்ஸ்* |
| *அன்புரோக்கன்* |  |
| 2 | *கார்டியன்ஸ் ஒப் த கலக்ஸி* |
| *ஐடா* |  |
| *இன்ஹெரன்ட் வைஸ்* |  |
| *செல்மா* |  |
| *வைல்ட்* | } |  
பின்வரும் மூன்று படங்கள் இரண்டு அல்லது அதற்கு மேற்பட்ட விருதுகளை வென்றன:  
| விருதுகள் | திரைப்படம் |  |
| --- | --- | --- |
| 4 | *பேர்ட்மேன்* |  |
| ''த கிராண்ட் புடபெஸ்ட் ஹோட்டல் |  |  |
| 3 | *விப்லாஷ்* | } |
# 87ஆவது அகாதமி விருதுகள்

## மேலும் பார்க்க

- 72வது கோல்டன் குளோப் விருதுகள்
# தி. சு. கிள்ளிவளவன்

**தி. சு. கிள்ளிவளவன்** (நவம்பர் 23, 1926—மார்ச்சு 13, 2015) என்பவர் தமிழ்நாட்டு அரசியலாளராகவும் எழுத்தாளராகவும் இதழாளராகவும் இருந்தவர். மறைந்த முதலமைச்சர் அண்ணாதுரைக்கு அணுக்கமாக இருந்து அரசியல் நடவடிக்கைகளில் ஈடுபட்டவர்.
# தி. சு. கிள்ளிவளவன்

## அரசியல் வாழ்க்கை

சென்னை திருவல்லிக்கேணியில் பிறந்தார். மாணவராக இருந்தபோது நீதிக் கட்சியிலும் அதன் பின்னர் தன்மானக் கட்சியிலும் ஈடுபட்டார்.
1944 ஆம் ஆண்டில் திராவிடர் கழகத்தில் இணைந்தார். திராவிடர் கழகம் உடைந்து திராவிட முன்னேற்றக் கழகம் உருவாகிய போது 1949 இல் தி.மு.க.வில் சேர்ந்து அண்ணாவுடன் செயலாற்றினார். ஹோம்லாண்ட் என்னும் இதழின் துணை ஆசிரியர் பொறுப்பை ஏற்றார். முரசொலி என்னும் நாளிதழுக்கும் துணை ஆசிரியர் ஆனார். 1967 ஆம் ஆண்டில் தி.மு.க.விலிருந்து விலகி பேராயக் கட்சியில் சேர்ந்தார். 1979 ஆம் ஆண்டில் பழ. நெடுமாறன் தலைமையில் 'காமராசர் காங்கிரஸ்' என்னும் கட்சியைத் தொடங்கினார். சிறிது காலம் கழிந்ததும் அ.தி.மு.க. விலும் அதன் பின்னர் வாழப்பாடி ராமமூர்த்தியின் காங்கிரசிலும் சேர்ந்து பணியாற்றினார்.
# தி. சு. கிள்ளிவளவன்

## இதழிகைப்பணி

தமிழ்நாடு நாளிதழ், பெங்களூர் தினச்சுடர் ஆகிய பத்திரிகைகளிலும் அறிஞர் அண்ணாதுரை நடத்திய ஹோம்லாண்டு, பி.பாலசுப்பிரமணியன் நடத்திய சண்டே அப்சர்வர் என்னும் ஆங்கில இதழ்களிலும் பணியாற்றினார்.
# தி. சு. கிள்ளிவளவன்

## இறுதிக்காலம்

கடந்த சில ஆண்டுகளாக அரசியலில் ஈடுபாடு காட்டாமல் ஒதுங்கி இருந்தார். இறுதியாக நோய்வாய்ப்பட்டுக் காலமானார். அவருடைய மருத்துவச் செலவுக்காக அவர் காலமாவதற்கு சில நாள்களுக்கு முன் அ.இ.அ.தி.மு.க. ஐந்து இலக்க உருபா அவருக்கு வழங்கியது என்பது குறிப்பிடத்தக்கது.
# ஆர்செனிக் அமிலம்

**ஆர்செனிக் அமிலம்** (*Arsenic acid*) என்பது H<sub>3</sub>AsO<sub>4</sub> என்ற மூலக்கூறு வாய்பாடுடன் கூடிய ஒரு வேதிச் சேர்மமாகும். இம்மூலக்கூறு வாய்பாடு AsO(OH)<sub>3</sub>, என்று மேலும் விரிவாகவும் எழுதப்படுகிறது. நிறமற்ற இவ்வமிலத்தின் பண்புகள் பாசுபாரிக் அமிலத்தின் பண்புகளை ஒத்திருக்கிறது. ஆர்செனேட்டு மற்றும் பாசுபேட்டு உப்புகள் ஒரே மாதிரியான செயல்பாடுகளைக் கொண்டுள்ளன. ஆர்செனிக் அமிலத்தை தனிமைப்படுத்த முடியாது ஆனால் கரைசலாகக் கிடைக்கிறது. அமில நிலையில் இது அதிக அளவில் அயனியாகிறது. இதனுடைய அரைநீரேறி வடிவம் (H<sub>3</sub>AsO<sub>4</sub>·½H<sub>2</sub>O) நிலையான படிகமாகக் காணப்படுகிறது. 100°செ வெப்பநிலையில் படிக வடிவ மாதிரிகளின் நீர் நீக்கப்படுகிறது.
# ஆர்செனிக் அமிலம்

## பண்புகள்

ஆர்செனிக் அமில மூலக்கூறு, தனித்துவம் மிக்க நாற்பட்டகச் சமச்சீர்மை C<sub>3v</sub> தோற்றம் கொண்டுள்ளது. As–O பிணைப்பு நீளம் 1.66 முதல் 1.71 &nbsp;Å வரையிலான அளவுகளில் காணப்படுகிறது  
ஒரு முப்புரோட்டிக் அமிலமாக இருப்பதால் இதனுடைய அமிலத்தன்மையும் முச்சமநிலையில் உள்ளதாக விவரிக்கப்படுகிறது.  
:H<sub>3</sub>AsO<sub>4</sub> + H<sub>2</sub>O H<sub>2</sub>AsO + H<sub>3</sub>O<sup>+</sup> (*K*<sub>1</sub> = 10<sup>−2.19</sup>)  
:H<sub>2</sub>AsO + H<sub>2</sub>O HAsO + H<sub>3</sub>O<sup>+</sup> (*K*<sub>2</sub> = 10<sup>−6.94</sup>)  
:HAsO + H<sub>2</sub>O AsO + H<sub>3</sub>O<sup>+</sup> (*K*<sub>3</sub> = 10<sup>−11.5</sup>)  
இதனுடைய அமிலத்தன்மை எண் Ka மதிப்பு பாசுபாரிக் அமிலத்தின் மதிப்பிற்கு நெருக்கமாக உள்ளது. மூன்றாவது அயனியாக்கும் ஆற்றலில் தோன்றும் ஆர்செனேட்டு அயனி அதிகக் காரத்தன்மையுடன் காணப்படுகிறது. மேலும் இவ்வமிலம் பாசுபாரிக் அமிலத்தைப் போலல்லாமல் சிறந்த ஆக்சிசனேற்றியாக செயல்படுகிறது. அயோடைடை அயோடினாக மாற்றும் வினை இதற்குச் சான்றாகக் கருதப்படுகிறது.
# ஆர்செனிக் அமிலம்

## தயாரிப்பு

ஆர்செனிக் மூவாக்சைடை அடர் நைட்ரிக் அமிலம் மற்றும் இருநைட்ரசன் மூவாக்சைடுடன் சேர்த்து வினைப்படுத்தினால் உடன் விளைபொருளாக ஆர்செனிக் அமிலம் தயாரிக்கப்படுகிறது..  
:As<sub>2</sub>O<sub>3</sub> + 2 HNO<sub>3</sub> + 2 H<sub>2</sub>O → 2 H<sub>3</sub>AsO<sub>4</sub> + N<sub>2</sub>O<sub>3</sub>  
இறுதியாக இவ்வினையில் தோன்றும் கரைசலை குளிர்வித்தால் ஆர்செனிக் அமிலத்தின் நிறமற்ற அரைநீரேறி படிகங்கள் H<sub>3</sub>AsO<sub>4</sub>·½H<sub>2</sub>O உருவாகின்றன. ஆனாலும் குறைந்த வெப்பநிலைகளில் படிகமாகும் போது இவ்வமிலத்தின் இருநீரேறி H<sub>3</sub>AsO<sub>4</sub>·2H<sub>2</sub>O உற்பத்தியாகிறது
# அன்னாபிசேகம்

**அன்னாபிசேகம்** என்பது ஐப்பசி மாதத்தின் முழு நிலவு நாளில் சிவாலயங்களில் நடைபெறுகின்ற பூசையாகும். இப்பூசையில் வடித்த சாதத்தினை இலிங்கத்தின் மீது இட்டு முழுமையாக காப்பு போல செய்கின்றனர். இவ்வடிவிற்கு தீபாரதனைகள் காட்டப்படுகின்றன.  
அபிசேகம் செய்யப்பட்ட அன்னத்தின் ஒரு பகுதியை அருகில் உள்ள நீர் நிலையில் கரைக்கின்றனர். மற்ற பகுதிகளை தயிர் கலந்து பக்தர்களுக்குப் பிரசாதமாகத் தருகின்றனர்.
# அன்னாபிசேகம்

## கோயில்களில்

கோவை கோட்டை சங்கமேஸ்வரசுவாமி கோயிலில் சங்கமேசுவர பெருமானுக்கு அன்னம், காய்கறிகள், பழவகைகள், இனிப்புகள் கொண்டு அலங்காரம் செய்யப்படுகிறது.  
அன்னாபிசேக நாளில் சிவாலயங்களில் அன்னதானம் நடைபெறுகிறது.
# க. மா. மாணி

**கரிங்கோழக்கல் மாணி மாணி** (*Karingozhakkal Mani Mani*; (30 சனவரி 1933 – 9 ஏப்ரல் 2019) பரவலாக கே. எம். மாணி (*K. M. Mani*) இந்திய அரசியல்வாதியும் கேரள காங்கிரசின் பிரிவான கேரள காங்கிரசு (மா) கட்சியின் முன்னாள் தலைவரும் ஆவார். கேரள சட்டசபையின் நிதி அமைச்சராக மிகக் கூடுதலாகப் பதின்மூன்று நிதிநிலை அறிக்கைகளைச் சமர்ப்பித்த சாதனை படைத்தவர். கேரள சட்டசபையின் மிக நீண்டநாள் உறுப்பினராகவும் இருந்தவர். கேரள அரசில் நீண்டநாள் அமைச்சராகப் பணியாற்றிய பெருமையையும் உடையவர். 1965ஆம் ஆண்டில் பாலை சட்டமன்றத் தொகுதி உருவானதிலிருந்து தொடர்ந்து அத்தொகுதி உறுப்பினராகத் தேர்ந்தெடுக்கப்பட்டார்.
# டோரேமான்

**டோரேமான்** என்பது ஒரு புகழ் பெற்ற ஜப்பானிய மங்காத் தொடராகும். இதை உருவாக்கியவர் கதாசிரியரும் ஓவியருமான ஃபியூஜிமோட்டோ ஆவார். இது அனிமே இயங்குபடத் தொடராகவும் வந்து பெரு வெற்றிபெற்றது. டோரோமான் என்னும் எந்திரப் பூனை, எதிர்காலத்திலிருந்து (22ஆம் நூற்றாண்டு) வந்து ஜப்பானின் டோக்கியோ நகரில் வாழும் நோபிடா நோபி Nobita Nobi (野比 のび太 Nobi Nobita?) என்ற சிறுவனுடன் தங்கியிருந்து அவனது அனைத்துப் பிரச்சனைகளையும் தீர்த்து வைப்பதே இத்தொடரின் கதை. இந்த படக்கதைத் தொடர் 1969இல் இருந்து ஆறு வெவ்வேறு இதழ்களில் இருந்து வெளிவந்தது. மொத்தம் 1345 கதைகள் வெளியானது.  
1973-ஆம் ஆண்டு முதல் இயங்குபடத் தொடராகத் தொடர்ந்து வெளியாகிவருகிறது. 1980 முதல் சலனத் திரைப்படமாக வெளிவந்துகொண்டிருக்கும் இத்தொடரின் 36-வது திரைப்படம் "ஸ்டாண்ட் பை டோரேமான்" (Stand by Me Doraemon) ஆகத்து 8, 2014 அன்று வெளியாகியது. இப்படம் வசூலில் சாதனைப் படைத்தது. ஜப்பானில் பல இரயில்களில் இப்போதும் முழுக்க முழுக்க டோரேமானை வரைந்து அழகுபடுத்தி வைத்திருக்கிறார்கள்.
இது (DISNEY CHANNEL)தமிழில் ஒளிபரப்புகிறது.
# டோரேமான்

## முதன்மைக் கதைப் பாத்திரங்கள்

### டோரேமான்

**டோரேமான்** என்பது நான்கரை அடி உயர இயந்திரப் பூனை. இந்த டோரேமான் மனித இயல்புகளைக் கொண்டது. இது எலியைக் கண்டால் பயப்படும். 2112-ஆம் ஆண்டு செப்டம்பர் 3-ஆம் தேதியில் மட்சுஷிபா இயந்திர ஆலையில் உருவாக்கப்பட்ட டோரேமானிடம் ஒரு நான்காவது பரிணாமப் பை இருக்கிறது.  
இந்தப் பையிலிருந்து நினைத்த எதை வேண்டுமானாலும் எடுக்கும் வல்லமை கொண்ட டோரேமான், அவசரத்தில் தேவையான பொருளுக்குப் பதிலாக வேறு ஒன்றை எடுத்துவிட்டு அவதிப்படுவது தொடரின் வழக்கமான நகைச்சுவைக் காட்சிகளில் ஒன்று. டோரேயாகி என்ற சிவப்பு பீன்ஸ் உணவை விரும்பிச் சாப்பிடும் டோரேமானிடம், எந்த இடத்துக்கும் செல்ல வைக்கும் கதவு ஒன்றும் உண்டு. இதைத் திறந்தால், நினைத்த இடத்துக்குச் சென்று சேர்ந்துவிடலாம். டோரேமானிடம் இருக்கும் பல சிறப்பு சக்திகளில் இதுவும் ஒன்று.
# டோரேமான்

## முதன்மைக் கதைப் பாத்திரங்கள்

### நோபிட்டா நோபி

**நோபிட்டா** (野比 のび太 Nobi Nobita?)இவனது பிறந்த நாள் ஆகஸ்ட் 7. நான்காம் வகுப்பு படிப்பவன். நோபிடா வழக்கமாக காலையில் பள்ளிக்குத் தாமதமாகக் கிளம்புவதால் பெற்றோர் திட்டுவார்கள். அவசர அவசரமாகப் போகும்போது சில சங்கடங்கள் சந்திப்பான். நாய்கள் துரத்த, தப்பி ஓடி சோர்வாகப் பள்ளிக்கு வந்து சேர்வான். அந்தக் களைப்பிலேயே தேர்விலும் தோல்வி அடைந்து ஆசிரியர்களிடம் திட்டு வாங்குவான். சக மாணவர்களின் கிண்டலை எதிர்கொண்டு தன்னம்பிக்கையைக் கொஞ்சம் கொஞ்சமாக இழப்பான் நோபிட்டா.  
பயந்த சுபாவத்துடன் காணப்படும் நோபிட்டா ஒரே நொடியில் தூங்கி விடுவான். எதற்கெடுத்தாலும் அழ ஆரம்பிக்கும் அவன், மனதளவில் அனைவருக்கும் உதவி செய்ய நினைக்கும் நல்லவன் என்பதைப் பள்ளித் தோழி ஷிசூகா மட்டும் உணர்ந்திருப்பாள்.  
ஆனால், நோபிட்டாவின் செயல்கள் இப்படியே தொடர்ந்தால் எதிர்காலத்தில் அனைத்து வகையிலும் தோல்வி அடைந்து, ஜெய்கோவை மணந்து, தனது சந்ததியினரை வறுமையில் வாட வைப்பான் என்பதை உணரும் டோரேமான், அவனுடைய குணாதிசயங்களைச் சிறிது சிறிதாக மாற்றி, அவனுக்கு உதவும். வருங்காலத்தில் ஜப்பான் சுற்றுச்சூழல் துறையில் முக்கிய அதிகாரியாக அவனை ஆக்குவதே இந்தத் தொடரின் கதை அமைப்பு.
# டோரேமான்

## முதன்மைக் கதைப் பாத்திரங்கள்

### ஷிசூகா மினமாட்டோ

நோபிடாவின் மீது நம்பிக்கை கொண்ட ஒரே கதாபாத்திரமான **ஷிசூகா**(源 静香 Minamoto Shizuka?) என்னும் சிறுமி இவள் ஒரு தூய்மை விரும்பி. சக மாணவர்கள் கிண்டல் செய்யும்போது நோபிடாவைத் தேற்றுவதையே முக்கியக் கடமையாக கொண்ட ஷிசூகாவுக்கு இனிப்பு உருளைக்கிழங்கும், வயலின் வாசிப்பதும் ரொம்பவும் பிடிக்கும் இவளது பிறந்தநாள் 8 மே.
# டோரேமான்

## முதன்மைக் கதைப் பாத்திரங்கள்

### டகேஷி கோடா (ஜியான்)

உருவத்தில் பெரியவனான டகேஷி (剛田 武 Gōda Takeshi?) (**ஜியான்** என்பது செல்லப் பெயர் ) ஒரு முரடன். சக மாணவர்களின் பொம்மைகளையும் புத்தகங்களையும் பறித்துக்கொள்வதுடன் அவர்களுடன் சண்டையும் போடுவான். தன்னை ஒரு சிறந்த பாடகனாகக் கருதிக் கொடூரமாகப் பாடும் இவன், பாடுவதைப் போலவே சமையலிலும் சொதப்புவான். அவனுக்கு ஜெய்கோ என்ற தங்கை உண்டு.
# டோரேமான்

## முதன்மைக் கதைப் பாத்திரங்கள்

### டோரேமி

டோரேமான் உருவாக்கப்பட்ட அதே தொழிற்சாலையில் உருவாக்கப்பட்ட **டோரேமி** (Dorami ドラミ?), எதிர்காலத்தில் நோபிடாவின் பேரனான சேவாஷியிடம் இருக்கும் இயந்திரம். டோரேமானின் இரண்டு வயது இளைய சகோதரியான டோரேமி, அதிகத் திறன் கொண்ட இயந்திரம்.  
டோரேமான் எலிகளைக் கண்டு பயப்படுவதைப் போல, டோரேமி கரப்பான்பூச்சிகளைக் கண்டு பயப்படும். கால இயந்திரத்தில் பயணித்து நோபிட்டாவுக்கு உதவ பல முறை டோரேமி வந்து சென்றுள்ளது.
# டோரேமான்

## முதன்மைக் கதைப் பாத்திரங்கள்

### ஜெய்கோ

டகேஷியின் சகோதரியான **ஜெய்கோ**(Jaiko Goda ジャイ子?) ஒரு காமிக்ஸ் ஓவியர். முன்கோபியாக இருந்தாலும் நல்ல மனம் கொண்டவளாகச் சித்தரிக்கப்பட்டிருப்பாள் ஜெய்கோ. பல சித்திரக்கதை போட்டிகளில் பங்கேற்றாலும் கதை சுமாராக இருப்பதால் வெற்றி வாய்ப்பை இழக்க, நண்பர்கள் அவளை ஊக்குவிப்பதாகக் கதை முன்னேறும்.
# டோரேமான்

## சலனப்பட தொலைக்காட்சித் தொடராக

இந்தக் கதைகள் முதன்முதலில் 1973இல் கார்டூன் தொடராக வெளிவந்தது. ஆனால் அது அவ்வளவு புகழ் பெறவில்லை. பிறகு 1979இல் புதியவிதமான கார்டூன் தொடராக வெளியிடப்பட்டு சிறந்த வரவேற்பைப் பெற்றது. இத்தொடர் மார்ச்25, 2005 வரை 1787 பகுதிகளாக வந்துள்ளது.
# டோரேமான்

## உருவான கதை

கதாசிரியரும் ஓவியருமான **ஃபியூஜிமோட்டோ**, கதை எழுதவும் புதிய கதாபாத்திரங்களை உருவாக்கவும் தனக்கு உதவி செய்யவும் ஓர் இயந்திரம் இருந்தால் எவ்வளவு நன்றாக இருக்கும் என்று யோசித்துக்கொண்டிருந்தார்.  
அப்போது அவருடைய வீட்டருகே பூனைகள் சண்டையிடும் ஒலி கேட்டு எழுந்தார். அவருடைய மகளின் விளையாட்டுப் பொம்மை காலில் இடற, உடனே வந்த யோசனையின் விளைவாகத் தன் நண்பர் மூட்டோ அபிகோவுடன் சேர்ந்து உருவாக்கிய கார்ட்டூன் கதாபாத்திரமே டோரேமான் என்ற இயந்திரப் பூனை.
# டோரேமான்

## டோரேமானின் கதை

இந்தக் கதை 1969-இல் எழுதப்பட்டது. எதிர்காலமான 2112-ல் சேவாஷி என்ற சிறுவன், தங்கள் குடும்பம் ஏன் வறுமையில் வாடுகிறது என்று ஆராய்ச்சி செய்கிறான். தன் தாத்தாவான நோபிட்டா நோபியின் காலத்தில் இருந்துதான் இந்த நிலை என்பதை அவன் அறிகிறான்.  
எதிர்காலத்தையும் குடும்பத் தொழிலையும் கைவிட்டுவிட்ட நோபிட்டாவின் வாழ்க்கையை மேம்படுத்த ஓர் இயந்திரத்தை அனுப்ப நினைக்கிறான் எதிர்காலத்தில் இருக்கும் அவருடைய பேரன்.  
ஆனால், வறுமையில் வாடும் அவனுடைய குடும்பத்தால், மிகவும் சொற்ப அளவிலான கைச்செலவுப் பணம் (பாக்கெட் மணி )தான் அவனுக்குக் கிடைக்கிறது. அதனால் புத்தம்புதிய, உயர் தொழில்நுட்ப இயந்திரத்தை அவனால் வாங்க முடியவில்லை. தான் சேமித்த கொஞ்சப் பணத்தில், ஒரு தொழிற்சாலையில் நிராகரிக்கப்பட்ட ஓர் இயந்திரப் பூனையை வாங்கிக் கடந்த காலத்துக்கு அனுப்புகிறான் சேவாஷி.
# டோரேமான்

## டோரேமான் தமிழ்

### இந்தியா

2005 - ஆம் ஆண்டு டோரேமான் தமிழில் ஒளிபரப்பப்பட்டது.
# 2016 ஐசிசி உலக இருபது20

**2016 ஐசிசி உலக இருபது20** (*2016 ICC World Twenty20*) என்பது 2016 ஆம் ஆண்டு மார்ச்சு 11 முதல் ஏப்ரல் 3 வரை இந்தியாவில் இடம்பெற்ற பன்னாட்டு இருபது20 உலகத் துடுப்பாட்டப் போட்டித் தொடராகும். உலக இருபது20 போட்டிகளில் இது ஆறாவதாகும். இந்தியாவில் இது முதற்தடவையாக இடம்பெற்றது.  
இந்தியாவின் பெங்களூர், தரம்சாலா, கொல்கத்தா, மொகாலி, மும்பை, நாக்பூர், புது தில்லி ஆகிய ஏழு நகரங்களில் போட்டிகள் இடம்பெற்றன. இறுதிப் போட்டி கல்கத்தாவில் ஈடன் கார்டன்சு அரங்கில் இடம்பெறது. 2014 போட்டியைப் போன்று இம்முறையும் 16 அணிகள் பங்குபற்றின. பன்னாட்டுத் துடுப்பாட்ட அவையில் முழுமையான உறுப்புரிமை வகிக்கும் 10 அணிகள் நேரடியாகவும், ஏனைய ஆறு நாடுகள் தெரிவுப் போட்டிகள் மூலமும் தெரிவாயின. கொல்கத்தா ஈடன் கார்டன்சு அரங்கில் இடம்பெற்ற இறுதிப் போட்டியில் மேற்கிந்தியத் தீவுகள் இங்கிலாந்தை நான்கு இழப்புகளால் வென்று உலகக் கோப்பையை இரண்டாவது தடவையாகப் பெற்றுக் கொண்டது.
# 2016 ஐசிசி உலக இருபது20

## அணிகள்

இறுதிச் சுற்றுப் போட்டிகளில் மொத்தம் 15 அணிகள் பங்குபற்றவுள்ளன. இவற்றில் பன்னாட்டுத் துடுப்பாட்ட அவையின் முழு உறுப்பினர்களான அனைத்துப் பத்து நாடுகளும் நேரடியாகவே தகுதி பெறுகின்றன. 2015 உலக இருபது20 தகுதிப் போட்டிகள் மூலமாக தகுதிபெறும் 5 இணை உறுப்பு நாடுகளும் பங்கேற்கின்றன. இத்தகுதிப் போட்டிகள் 2015 சூலை 5 முதல் சூலை 26 வரை அயர்லாந்து, மற்றும் இசுக்காட்லாந்து ஆகிய நாடுகளில் நடைபெறுகின்றன.  
ப.து.அ பன்னாட்டு இ20 வெற்றியாளர் தரவரிசையில் உள்ள முதல் எட்டு இடங்களில் உள்ள முழு உறுப்பு அணிகள் நேரடியாக சூப்பர் 10 நிலைக்கு தகுதி பெறுகின்றன. மீதமுள்ள எட்டு அணிகள் குழுநிலை போட்டிகளில் பங்கேற்க வேண்டும். இவற்றிலிருந்து இரண்டு அணிகள் சூப்பர் 10 நிலைக்கு முன்னேறும்.
# 2016 ஐசிசி உலக இருபது20

## ஆட்ட அரங்குகள்

<>
| கொல்கத்தா | பெங்களூர் | மும்பை | தரம்சாலா |
| --- | --- | --- | --- |
| ஈடன் கார்டன்ஸ் | எம். சின்னசுவாமி அரங்கம் | வான்கேடே அரங்கம் | இமாச்சலப் பிரதேச
துடுப்பாட்ட வாரிய
அரங்கு |
| இருக்கைகள்: 66,349 | இருக்கைகள்: 40,000 | இருக்கைகள்: 32,000 | இருக்கைகள்: 23,000 |
| பெரோசு சா கொட்லா | பஞ்சாப் துடுப்பாட்ட
வாரிய
அரங்கு | விதர்பா துடுப்பாட்ட
வாரிய அரங்கு |  |
| இருக்கைகள்: 40,715 | இருக்கைகள்: 26,950 | இருக்கைகள்: 45,000 |  |
</>  
| அரங்கு | நகரம் | இருக்கைகள் | ஆட்டங்கள் |  |
| --- | --- | --- | --- | --- |
| ஈடன் கார்டன்ஸ் | கொல்கத்தா | 66,349 | 4 (இறுதி) |  |
| எம். சின்னசுவாமி அரங்கம் | பெங்களூர் | 40,000 | 3 |  |
| வான்கேடே அரங்கம் | மும்பை | 32,000 | 4 (அரையிறுதி) |  |
| இமாச்சலப் பிரதேச துடுப்பாட்ட வாரிய அரங்கு | தரம்சாலா | 23,000 | 8 (குழுநிலை) |  |
| பெரோசு சா கோட்லா | புது தில்லி | 40,715 | 4 (அரையிறுதி) |  |
| பஞ்சாப் துடுப்பாட்ட வாரிய அரங்கம் | மொகாலி | 26,950 | 3 |  |
| விதர்பா துடுப்பாட்ட வாரிய அரங்கம் | நாக்பூர் | 45,000 | 9 (குழுநிலை) | } |
# 2016 ஐசிசி உலக இருபது20

## முதல்சுற்று

### குழு ஏ

| அணி |  |  |  |  |  |  |
| --- | --- | --- | --- | --- | --- | --- |
| 3 | 2 | 0 | 1 | **5** | +1.938 |  |
| 3 | 1 | 1 | 1 | **3** | +0.154 |  |
| 3 | 1 | 1 | 1 | **3** | –1.521 |  |
| 3 | 0 | 2 | 1 | **1** | –0.685 | } |
குழு 2 இற்கு முன்னேற்றம்.  
---  
---  
---  
---  
---
# 2016 ஐசிசி உலக இருபது20

## முதல்சுற்று

### குழு பி

| அணி |  |  |  |  |  |  |
| --- | --- | --- | --- | --- | --- | --- |
| 3 | 3 | 0 | 0 | **6** | +1.540 |  |
| 3 | 2 | 1 | 0 | **4** | –0.567 |  |
| 3 | 1 | 2 | 0 | **2** | –0.132 |  |
| 3 | 0 | 3 | 0 | **0** | –1.017 | } |
குழு 1 இற்கு முன்னேற்றம்  
---  
---  
---  
---  
---
# 2016 ஐசிசி உலக இருபது20

## இரண்டாவது சுற்று

### குழு 1

| அணி |  |  |  |  |  |  |  |
| --- | --- | --- | --- | --- | --- | --- | --- |
| 4 | 3 | 1 | 0 | 0 | **6** | +0.359 |  |
| 4 | 3 | 1 | 0 | 0 | **6** | +0.145 |  |
| 4 | 2 | 2 | 0 | 0 | **4** | +0.651 |  |
| 4 | 1 | 3 | 0 | 0 | **2** | –0.461 |  |
| 4 | 1 | 3 | 0 | 0 | **2** | –0.715 | } |
வெளியேறு நிலைக்குத் தகுதி, வெளியேற்றம்.  
---  
---  
---  
---  
---  
---  
---  
---  
---
# 2016 ஐசிசி உலக இருபது20

## இரண்டாவது சுற்று

### குழு 2

| அணி |  |  |  |  |  |  |  |
| --- | --- | --- | --- | --- | --- | --- | --- |
| 4 | 4 | 0 | 0 | 0 | **8** | +1.900 |  |
| 4 | 3 | 1 | 0 | 0 | **6** | –0.305 |  |
| 4 | 2 | 2 | 0 | 0 | **4** | +0.233 |  |
| 4 | 1 | 3 | 0 | 0 | **2** | –0.093 |  |
| 4 | 0 | 4 | 0 | 0 | **0** | –1.805 | } |
வெளியேறு நிலைக்குத் தகுதி, வெளியேற்றம்.  
---  
---  
---  
---  
---  
---  
---  
---  
---
# 2016 ஐசிசி உலக இருபது20

## வெளியேறு நிலை

பாதுகாப்புக் காரணங்களுக்காக, குழு 2 இல் பாக்கித்தான் இரண்டாவதாக வரும் பட்சத்தில், பாக்கித்தான் தனது அரையிறுதி ஆட்டத்தை மார்ச் 30 அன்று தில்லியில் விளையாடும் எனவும், தில்லியில் ஆரம்பத்தில் திட்டமிடப்பட்ட ஆட்டம் மும்பையில் ஆடப்படும் எனவும் ஐசிசி அறிவித்தது..
# 2016 ஐசிசி உலக இருபது20

## வெளியேறு நிலை

### அரையிறுதிகள்

---
# 2016 ஐசிசி உலக இருபது20

## தரவுகள்

### அதிகூடிய ஓட்டங்கள்

| } |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| விராட் கோலி | 5 | 5 | **273** | 136.50 | 146.77 | 89* | 0 | 3 | 29 | 5 |
| ஜோ ரூட் | 6 | 6 | **249** | 49.80 | 146.47 | 83 | 0 | 2 | 24 | 7 |
| முகம்மது சாஹ்ஷாட் | 7 | 7 | **222** | 31.71 | 140.50 | 61 | 0 | 1 | 23 | 12 |
| ஜோஸ் பட்லர் | 6 | 6 | **191** | 47.75 | 159.16 | 66* | 0 | 1 | 13 | 12 |
# 2016 ஐசிசி உலக இருபது20

## தரவுகள்

### அதிக வீழ்த்தல்கள்

| } |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ரஷீத் கான் | 7 | 7 | **11** | 28 | 6.53 | 16.63 | 3/11 | 15.2 | 0 | 0 |
| மிட்ச்செல் சான்ட்னர் | 5 | 5 | **10** | 18.1 | 6.27 | 11.40 | 4/11 | 10.9 | 1 | 0 |
| இந்தர்பிர் சோதி | 5 | 5 | **10** | 19.4 | 6.10 | 12.00 | 3/18 | 11.8 | 0 | 0 |
| டேவிட் வில்லி | 6 | 6 | **10** | 21 | 7.57 | 15.90 | 3/20 | 12.6 | 0 | 0 |
# 2016 ஐசிசி உலக இருபது20

## முந்தைய போட்டிகள்

- 2007 ஐசிசி உலக இருபது20
- 2009 ஐசிசி உலக இருபது20
- 2012 ஐசிசி உலக இருபது20
- 2014 ஐசிசி உலக இருபது20
# பஞ்ச மூர்த்திகள்

**பஞ்ச மூர்த்திகள்** என்பது சைவ சமயத்தில் ஐந்து மூர்த்திகளைக் குறிப்பதாகும். சிவபெருமான், அம்பிகை, விநாயகர், முருகன், சண்டிகேசுவரர் ஆகியோர் பஞ்ச மூர்த்திகளாகும்.
# பஞ்ச மூர்த்திகள்

## பஞ்ச மூர்த்திகள் உலா

இப்பஞ்ச மூர்த்திகளின் உற்சவர்களை கோவிலைச் சுற்றியோ, அருகிலுள்ள தெருக்களைச் சுற்றியோ வலம் வரச் செய்வது பஞ்ச மூர்த்திகள் உலாவாகும். இதற்கு பஞ்ச மூர்த்திகள் புறப்பாடு, பஞ்ச மூர்த்திகள் வீதியுலா, பஞ்ச மூர்த்திகள் புறப்பாடு என்று அழைக்கப்படுகிறது. இவ்விழாவின் போது உற்சவர்கள் தங்களுக்குரிய வாகனங்களில் வலம் வருகிறார்கள்.
# எல்ஃபிரெட் எலினெக்

**எல்பிரெட் யெலினெக் ** (*Elfriede Jelinek*, ; பிறப்பு: அக்டோபர் 20, 1946)ஆத்திரிய நாட்டு பெண்ணிய இடாய்ச்சு மொழி நாடகாசிரியரும் எழுத்தாளருமாவார். 2004ஆம் ஆண்டிற்கான இலக்கியத்திற்கான நோபல் பரிசு இவருக்கு வழங்கப்பட்டுள்ளது. இவர் "சமூகத்தின் தேய்வழக்குகளின் அபத்தத்தையும் அவற்றின் கட்டுப்படுத்தும் அதிகாரத்தையும் தமது புதினங்களில் இனிய உரையாடல்கள் மூலமாக சிறப்பான மொழிநடையில் வெளிப்படுத்தியதற்காக" இந்த நோபல் பரிசு அளிக்கப்பட்டது. இலக்கியத்தில் நோபல் பரிசு பெற்ற பத்தாவது பெண்மணியும் ஆசுதிரியாவின் முதல் பெண்ணும் இவராவார். இவரது தன்வரலாற்றை ஒட்டிய *பியானோ டீச்சர்* என்ற புதினத்திற்காக பெரிதும் அறியப்பட்டவர். இந்தக் கதையை மையமாகக் கொண்டு 2001இல் ஆசுதிரிய திரை இயக்குநர் *மைக்கேல் ஹைன்கெ* எடுத்த பிரான்சிய மொழி திரைப்படத்திற்கு கான் திரைப்பட விழாவில் சிறப்பு நடுவர் குழு விருது கிடைத்தது.  
இவருக்கு 1998இல் ஜார்ஜ் பூக்னர் விருது கிடைத்துள்ளது. பிரான்சின் காஃப்கா பரிசு பெற்ற நான்காவது எழுத்தாளரும் முதல் பெண்மணியுமாவார்.
# எல்ஃபிரெட் எலினெக்

## வாழ்க்கை வரலாறு

எல்பிரெடு யெலினெக் 1946ஆம் ஆண்டு அக்டோபர் 20 அன்று ஆசுதிரியாவில் இசுட்டீரியா பகுதியில் உள்ள முர்சுசுலாக் நகரில் பிறந்தார். இவரது தாயார் உரோமானிய செருமானியரான ஓல்கா இல்லோனா. தந்தையார் செக் யூதர்.  
எலினெக்கின் தந்தை முக்கியமான தொழிற்சாலை ஒன்றில் வேதியியலாளராக பணிபுரிந்தமையால் இரண்டாம் உலகப் போர் காலத்தில் துன்புறுத்தப்படவில்லை; ஆனால் பல உறவினர்கள் பெரும் இனவழிப்பில் பாதிக்கப்பட்டனர். எலினெக்கின் தாய் வியன்னாவின் உயர்குடி குடும்பத்தைச் சேர்ந்தவர். சிறுமியாக எலினெக் உரோமானியக் கத்தோலிக்க கன்னிமடப் பள்ளியில் தமது கல்வியைத் துவங்கினார். எலினெக்கை இசையில் சிறுமுது அறிஞராக வளர்க்க அவரது தாயார் திட்டமிட்டிருந்தார். இளவயதிலிருந்தே பியானோ, கித்தார், வயலின், வியோலம் ரிக்கார்டர் போன்ற இசைக்கருவிகளில் பயிற்சி பெற்றார். பின்னர் வியன்னா இசைப் பல்கலைக்கழகத்தில் இசைக்கருவிக்கான பட்டயப் படிப்பில் பட்டம் பெற்றார். தந்தையாரின் மனநலம் பாதிக்கப்பட்ட நிலையிலும் தாயாரின் உயர்ந்த இலக்குகளை எட்ட எலினெக் முழுமையாக ஒத்துழைத்தார். 1967ஆம் ஆண்டில் *லிசாசு சாட்டன்* (*லிசாவின் நிழல்*) என்ற இலக்கியப் படைப்பை வெளியிட்டார்; 1969இல் முதல் இலக்கியப் பரிசு பெற்றார். 1960களில் அரசியலில் ஈடுபாடு கொண்டிருந்தார்; நிறையப் படித்துக் கொண்டும் "பெரும்பாலும் தொலைக்காட்சிகளை கண்டு கொண்டும்" காலத்தைக் கழித்தார்.
# எல்ஃபிரெட் எலினெக்

## படைப்புக்களும் அரசியல் சார்பும்

எலினெக்கிற்கு நோபல் பரிசு வழங்கப்படும் வரை இடாய்ச்சு மொழி இலக்கிய உலகிற்கு அப்பால் இவரது படைப்புக்களைப் பற்றி அறியப்படவில்லை. இவரது படைப்புக்கள் ஆசுதிரிய இலக்கியத்தை வேராகக் கொண்டிருந்தன.  
அவரது படைப்புக்களை மதிப்பிட எலினெக்கின் அரசியல் சார்பும் பெண்ணியக் கருத்துக்களும் பொதுவுடமைக் கட்சி அங்கத்துவமும் மிகவும் முக்கியமானவை. இக்காரணங்களால் அவரது படைப்புகள் விமர்சிக்கப்பட்டன. பிரெடெரிக் ஐகெலர் என்ற ஆசிரியர் எலினெக்கின் படைப்புக்களில் முதலாளித்துவ நுகர்வுச் சமூகமும் மனிதர்களையும் மனித உறவுகளையும் வணிகப்படுத்தும் அதன் தன்மையும், பொது வாழ்விலும் தனிவாழ்விலும் ஆசுதிரியாவின் கொடுந்தேசியவாத கடந்த காலத்தின் எச்சங்கள், மற்றும் முதலாளித்துவ தந்தை மரபுவழி சமூகத்தில் பெண்கள் மீதான சுரண்டலும் ஒடுக்கப்படுத்துதலும் மூன்று முதன்மை "இலக்குகளாக" இருப்பதாகக் குறிப்பிடுகின்றார்.
# எல்ஃபிரெட் எலினெக்

## வெளியிணைப்புகள்

- Official website
- Elfriede Jelinek Nobel Prize Lecture
- Elfriede Jelinek-Forschungszentrum
- Nobel site biography
- BBC synopsis
- Die Gewaltproblematik bei Elfriede Jelinek
- Elfriede Jelinek: Nichts ist verwirklicht. Alles muss jetzt neu definiert werden.
- Goethe Institut's entry on Elfriede Jelinek
- Some of Jelinek's poems in English from the Poetry Foundation
# எண்டூரேஜ்

**எண்டூரேஜ்** இது 2015ஆம் ஆண்டில் திரைக்கு வந்த அமெரிக்க நாட்டு நகைச்சுவைத் திரைப்படம் ஆகும். இது எச்பிஓ தொலைக்காட்சியில் ஒளிபரப்பான *எண்டூரேஜ்* என்ற தொடரை தழுவி டோக் எல்லின் என்பவர் இயக்கியுள்ளார். மார்க் வால்பர்க், ஸ்டீபன் லெவின்சன் மற்றும் டோக் எல்லின் தயாரித்துள்ளார்கள்.  
இந்தத் திரைப்படத்தில் கெவின் கோன்னோலி, அட்ரியன் க்ரீனியர், கெவின் டில்லன், ஜெர்ரி ஃபெரேரா, ஜெரெமி பிவேன், பெர்ரி ரீவ்ஸ், ரெக்ஸ் லீ, ஸ்காட் கான், டெபி மாசர், கான்ஸ்டன் சிம்மர், பில்லி பாப் தோர்ன்டன், ஹேலி ஜோயல் ஓஸ்மெண்ட் உள்ளிட்ட பலர் நடித்துள்ளார்கள். இந்த திரைப்படம் வார்னர் புரோஸ். பிக்சர்ஸ் என்ற நிறுவனத்தின் மூலம் ஜூன் 3ஆம் திகதி வெளியானது.
# எண்டூரேஜ்

## நடிகர்கள்

- கெவின் கோன்னோலி
- அட்ரியன் க்ரீனியர்
- கெவின் டில்லன்
- ஜெர்ரி ஃபெரேரா
- ஜெரெமி பிவேன்
- பெர்ரி ரீவ்ஸ்
- ரெக்ஸ் லீ
- ஸ்காட் கான்
- டெபி மாசர்
- கான்ஸ்டன் சிம்மர்
- பில்லி பாப் தோர்ன்டன்
- ஹேலி ஜோயல் ஓஸ்மெண்ட்
# கிழக்கு வாசல்

**கிழக்கு வாசல்** என்பது ஆர். வி. உதயகுமார் இயக்கத்தில் 1990ஆம் ஆண்டில் வெளியான ஓர் இந்தியத் தமிழ்த் திரைப்படமாகும். இப்படத்தில் கார்த்திக், ரேவதி, குஷ்பூ ஆகியோர் முக்கிய கதாபாத்திரங்களில் நடித்திருந்தனர். சிறந்த வெற்றிப்படமான இது சென்னையில் 175 நாட்களைக் கடந்தும் தமிழகத்தின் பிற பகுதிகளில் 100 நாட்களைக் கடந்தும் வெற்றிகரமாக ஓடியது. நடிகர் கார்த்திக் தமிழ்த் திரைப்படத்துறையில் தனக்கென ஒரு இடத்தை தக்கவைத்துக் கொள்ள இப்படமே ஒரு திருப்புமுனையாக அமைந்தது.
# கிழக்கு வாசல்

## நடிகர்கள்

- கார்த்திக் – பொன்னுரங்கம்
- ரேவதி – தாயம்மா
- குஷ்பூ – செல்வி
- சின்னி ஜெயந்த் – மாக்கான்
- மனோரமா
- விஜயகுமார்
- ஜனகராஜ்
- சண்முகசுந்தரம்
- தியாகு
- சுலக்சனா
- எஸ். என். பார்வதி
- கல்லாப்பெட்டி சிங்காரம்
# கிழக்கு வாசல்

## மீளுருவாக்கங்கள்

**-
! ஆண்டு
! திரைப்படம்
! மொழி
! நடிகர்கள்
! இயக்குநர்**  
| 1992 | *மேரே சஜான சாத் நிபானா* | இந்தி | மிதுன் சக்கரவர்த்தி | ராஜேஷ் வாகில் |
| --- | --- | --- | --- | --- |
| 1992 | *சிந்துறா திலகா* | கன்னடம் | சுனில், மாலாஸ்ரீ, சுருதி | சாய் பிரகாஷ் |
| 1995 | *சிலகபச்சா காபுறம்* | தெலுங்கு | ஜெகபதி பாபு, மீனா, சௌந்தர்யா | கோடி ராமகிருஷ்ணா |
# கிழக்கு வாசல்

## பாடல்கள்

இளையராஜா இசையமைத்த இத்திரைப்படத்தின் பாடல்கள் கர்நாடக இசையை அடிப்படையாகக் கொண்டவை. ரேவதி தோன்றும் பாடலான *வந்ததே ஓ குங்குமம்* பாடல் மோகன ராகத்தில் உருவானதாகும். இப்பாடலை பாடிய புகழ்பெற்ற பாடகி சித்ரா சிறந்த பின்னணிப் பாடகிக்கான தமிழக அரசின் திரைப்பட விருதைப் பெற்றார்.  
| 1 | "அட வீட்டுக்கு வீட்டுக்கு" | இளையராஜா | வாலி |
| --- | --- | --- | --- |
| 2 | "பச்சைமலை பூவு" | எஸ். பி. பாலசுப்பிரமணியம் | ஆர். வி. உதயகுமார் |
| 3 | "தலுக்கி தலுக்கி" | எஸ். பி. பாலசுப்பிரமணியம் |  |
| 4 | "பாடிப் பறந்தகிளி" | எஸ். பி. பாலசுப்பிரமணியம் |  |
| 5 | "வந்ததே குங்குமம்" | சித்ரா |  |
# கிழக்கு வாசல்

## விருதுகள்

- 1990 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - மூன்றாவது இடம்
# ஒளிவீச்சு (ஒளிநாடா சஞ்சிகை)

**ஒளிவீச்சு** தமிழீழ விடுதலைப்புலிகளின் அமைப்பால் வெளியிடப்பட்ட தமிழீழத்தின் முதலாவது வீடியோ சஞ்சிகை ஆகும். இது நிதர்சனம் நிறுவனம் மூலம் மே 1993 இலிருந்து மாதாந்திர ஒளிநாடா சஞ்சிகையாக வெளிவந்து கொண்டிருந்தது. 100 க்கு மேல் வெளியான இச் சஞ்சிகை சரியாக 75 நிமிடங்களைக் கொண்டது. சண்டைகள் நடக்கும் பொழுது போராளிகள், சக போராளிகளுடன் இணைந்து பல நேரடிச் சமர்களைப் படம்பிடித்து, உண்மையான காட்சிப் பதிவின் மூலம் பல ஆவணத் திரைப்படங்கள் இச்சஞ்சிகையில் வெளியிட்டு வந்தது.
# ஒளிவீச்சு (ஒளிநாடா சஞ்சிகை)

## ஒளிவீச்சு உருவாக்கம்

ஒளிவீச்சு சஞ்சிகையின் உருவாக்கத்திற்கு அடித்தளமாக இருந்தவர் சச்சிதானந்தம் (ஞானதரன்). இவருடன் இணைந்து செயற்பட்டவர் லெப்.கேணல் தவம் (தவா). வை. சச்சிதானந்தசிவம், லெப்.கேணல் தவம் (தவா) இருவரும் இணைந்து 1991 - 1992 காலப்பகுதியிலேயே ஒளிவீச்சு சஞ்சிகையைத் தயாரித்திருந்தனர். ஆனாலும் இதழின் தொழில்நுட்பத்தில் இருந்த குறைபாடு காரணமாக, மே, 1993 இல் திருத்தித் தயாரிக்கப்பட்ட பின்னரே அது முதன்முதலாக வெளியிடப்பட்டது.
# ஒளிவீச்சு (ஒளிநாடா சஞ்சிகை)

## இதில் இடம்பெற்ற அம்சங்கள்

### செய்திச்சரம்

செய்திச்சரம் பகுதியில் குறித்த மாதப்பகுதியில் தமிழீழத்தில் நடைபெற்ற முக்கிய நிகழ்வுகளும், களத்தில் நேரடியாகப் பதிவு செய்யப்பட்ட போராட்டச் செய்திகள் அடங்கிய உள்நாட்டுச் செய்திகளும் இடம்பெற்றன.
# ஒளிவீச்சு (ஒளிநாடா சஞ்சிகை)

## இதில் இடம்பெற்ற அம்சங்கள்

### மாவீரர் நினைவு

மாவீரர் நினைவு என்னும் பகுதியில் குறிப்பிட்ட மாதப்பகுதியில் வீரமரணம் அடைந்த மாவீரர்களின் நினைவுப்படங்களும், அவர்களுக்கான அஞ்சலி நிகழ்வுகளும் இடம்பெற்றன.
# ஒளிவீச்சு (ஒளிநாடா சஞ்சிகை)

## இதில் இடம்பெற்ற அம்சங்கள்

### மண்ணும் மக்களும்

மண்ணும் மக்களும் என்னும் பகுதியில் மக்களின் அன்றாட வாழ்க்கை நிகழ்வுகள், மக்கள் எதிர்நோக்கும் பிரச்சனைகள், தமிழீழ மண்ணில் நடைபெறும் விசேடவிழாக்கள் என்பவை காட்சிப்படுத்தப்பட்டன.
# ஒளிவீச்சு (ஒளிநாடா சஞ்சிகை)

## இதில் இடம்பெற்ற அம்சங்கள்

### மருத்துவம்

மருத்துவம் பகுதியில் நோய்கள் பற்றிய விளக்கங்கள், தடுப்புமுறைகள், சிகிச்சைகள் போன்றன இடம்பெற்றன.
# ஒளிவீச்சு (ஒளிநாடா சஞ்சிகை)

## இதில் இடம்பெற்ற அம்சங்கள்

### விளையாட்டு

விளையாட்டு என்னும் பகுதியில் தமிழீழத்தின் பல பாகங்களிலும் நடைபெறும் விளையாட்டுகள் பற்றிய செய்திகள் இடம்பெற்றன.
# ஒளிவீச்சு (ஒளிநாடா சஞ்சிகை)

## இதில் இடம்பெற்ற அம்சங்கள்

### புதிய வெளியீடுகள்

புதிய வெளியீடுகள் என்ற பகுதியில் குறிப்பிட்ட மாதப்பகுதியில் புதிதாக வெளிவந்த நூல்கள், சஞ்சிகைகள் பற்றிய அறிமுகங்கள் இடம்பெற்றன.
# ஒளிவீச்சு (ஒளிநாடா சஞ்சிகை)

## இதில் இடம்பெற்ற அம்சங்கள்

### கலையும் மக்களும்

என்னும் பகுதியில் தமிழீழ மக்களின் கலை, பண்பாடு பற்றிய விளக்கக் கோலங்களும், விசேடமாக இடம்பெற்ற கலை நிகழ்வுகளும் இடம்பெற்றன.
# ஒளிவீச்சு (ஒளிநாடா சஞ்சிகை)

## இதில் இடம்பெற்ற அம்சங்கள்

### குறும்படங்கள்/விவரணங்கள்

இறுதிப்பகுதியான குறும்படங்கள்/விவரணங்கள் பகுதியில் தமிழீழத்தில் வெளிவந்த குறும்படங்களில் ஒன்று அல்லது தமிழீழ மக்கள் சம்பந்தமான ஏதாவது ஒரு விவரணம் இடம்பெற்றன.
# ஒளிவீச்சு (ஒளிநாடா சஞ்சிகை)

## ஒளிவீச்சில் வெளியிடப்பட்ட குறும்படங்களில் சில

- கண்ணீர் (மே 1993)
- நேற்று (ஜூலை 1993)
- வீரசீலம் (லெப். சீலனின் இறுதிக்கணங்களை நினைவு கூரும் படம்)
# அம்மன் கோவில் கிழக்காலே

**அம்மன் கோயில் கிழக்காலே** (*Amman Kovil Kizhakale*) என்பது 1986ஆம் ஆண்டில் வெளியான ஒரு இந்தியத் தமிழ்த் திரைப்படமாகும். ஆர். சுந்தர்ராஜன் இயக்கிய இப்படத்தில் விஜயகாந்த், ராதா ஆகியோர் முக்கிய கதாபாத்திரங்களில் நடித்திருந்தனர்.
# அம்மன் கோவில் கிழக்காலே

## நடிகர்கள்

- விஜயகாந்த் – சின்னமணி
- ராதா – கண்மணி
- ரவிச்சந்திரன் – கண்மணியின் தந்தை
- ஸ்ரீவித்யா – கண்மணியின் தாயார்
- செந்தில்
- ராதாரவி
- வினு சக்ரவர்த்தி
- டி. கே. எஸ். சந்திரன்
- சூரியகாந்த்
- நளினிகாந்த்
# அம்மன் கோவில் கிழக்காலே

## வெளியீடு

1986 ஆவது ஆண்டில் வெளியான இத்திரைப்படம் வணிக ரீதியாக சிறப்பான வெற்றி பெற்ற திரைப்படமாகும். தமிழகத்தின் பல்வேறு திரையரங்குகளில் 150 நாட்களைத் கடந்தும், 20 திரையரங்குகளில் 200 நாட்களைக் கடந்தும் வெற்றிகரமாக ஓடியது.
# அம்மன் கோவில் கிழக்காலே

## பாடல்கள்

இது இளையராஜாவின் இசையமைப்பில் வெளியான திரைப்படமாகும். அனைத்துப் பாடல்களும் சிறப்பான வரவேற்பு பெற்ற பாடல்களாகும்.  
| **எண்** | **பாடல்** | **பாடகர்(கள்)** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | சின்னமணிக் குயிலே | எஸ். பி. பாலசுப்பிரமணியம் | கங்கை அமரன் | 04:24 |
| 2 | நம்ம கட வீதி | எஸ். பி. பாலசுப்பிரமணியம் | 04:13 |  |
| 3 | காலை நேர (பெண்) | எஸ். ஜானகி | 04:49 |  |
| 4 | காலை நேர (ஆண்) | எஸ். பி. பாலசுப்பிரமணியம் | 04:21 |  |
| 5 | ஒரு மூனு முடிச்சாலே | மலேசியா வாசுதேவன் | 04:36 |  |
| 6 | பூவ எடுத்து | பி. ஜெயச்சந்திரன், எஸ். ஜானகி | 04:31 |  |
| 7 | உன் பார்வையில் | கே. ஜே. யேசுதாஸ், சித்ரா | 04:07 | } |
# 2015 மியான்மார் படகு விபத்து

**2015 மியான்மார் படகு விபத்து** என்பது மியான்மரில் கடற்கரை நகரமான டாங்காக்கில் இருந்து ராகினே மாநில தலைநகரமான சிட்வே நோக்கி படகு ஒன்று சென்று கொண்டிருக்கையில் 2015 மார்ச் 14 அன்று நடுக்கடலில் சென்று கொண்டிருக்கையில் படகு, மோசமான வானிலை மற்றும் ராட்சத அலைகள் காரணமாகக் கவிழ்ந்தது. அந்தப் படகில் 214 பயணிகள் பயணம் செய்தனர்.
# 2015 மியான்மார் படகு விபத்து

## விபத்திற்குப் பின்பான மீட்புப்பணி

மீட்புக்குழுவினர் கடலில் மூழ்கிய 169 பேரை உயிருடன் மீட்டனர். மேலும் 20 பேரின் உடல்கள் மீட்கப்பட்டன. மேலும் பலரைக் காணவில்லை.
# அம்மணி அம்மாள்

**அம்மணி அம்மாள்** என்பவர் திருவண்ணாமலையில் வாழ்ந்த பெண் சித்தராவார். இவர் திருவண்ணாமலை அருணாச்சலேசுவரர் கோயில் கோபுரத்தினை கட்டிய பெருமை உடையவர். திருவண்ணாமலை அருணாச்சலேசுவர் கோயிலின் வடக்குக் கோபுரம் பாதி மட்டுமே கட்டப்பட்ட நிலையைக் கண்டு, அதனைக் கட்ட எண்ணம் கொண்டார். இதற்காகப் பக்தர்கள், செல்வந்தர்களின் உதவியை நாடி கோபுரத்தினைக் கட்டி முடித்தார். அதனால் திருவண்ணாமலையின் வடக்குக் கோபுரம் அம்மணியம்மாள் கோபுரம் என்றே அழைக்கப்படுகின்றது. இவர் பூமிக்குள் புதைந்திருக்கும் புதையலையே அறிந்து கொள்ளும் வல்லமை வாய்ந்தவர் என்று கூறிகின்றார்கள்.
# அம்மணி அம்மாள்

## இளமையும் வாழ்வும்

அம்மணியம்மாளின் இயற்பெயர் அருள்மொழியாகும். இவர் திருவண்ணாமலை அருகேயுள்ள சென்ன சமுத்திரம் என்ற கிராமத்தில் நல்ல துளுவ வேளாளர்க்குடியில் பிறந்தவர். சைவக் கடவுளான சிவபெருமான் மீது அளவற்ற பக்தியைக் கொண்டிருந்தார். பெற்றோருடன் ஒரு முறை அண்ணாமலைக்கு வந்த போது, மீண்டும் கிராமத்திற்குத் திரும்ப மறுத்து அண்ணாமலையிலேயே தங்கிவிட்டார். அதன் பிறகு பருவம் வந்த போதும் திருமணம் செய்து கொள்ளாமல் துறவியாக வாழ்ந்தார்.
# அம்மணி அம்மாள்

## அற்புதங்கள்

- நமசிவாய மந்திரத்தினை உச்சரித்து திருநீறு தந்து எண்ணற்றவர்களின் நோய்களையும், வாழ்க்கைப் பிரச்சனைகளையும் தீர்த்து வைத்தார்.  
- அண்ணாமலையார் கோயிலின் வடக்குக் கோபுரம் பாதி கட்டப்பட்ட நிலையில் இருப்பது கண்டு மனம் வருந்தினார். பின் தாமே முன்வந்து கோபுரத்தினைக் கட்ட முடிவு செய்தார்.  
- அதற்கான பொருட் செலவுகளை நன்கொடைகள் மூலம் பெற்றார். ஒரு முறை செல்வந்தர் ஒருவரின் வீட்டிற்குச் சென்று கோபுரத்தினைக் கட்ட பணம் கேட்ட பொழுது, அச்செல்வந்தர் பணத்தினை வைத்துக் கொண்டு தன்னிடம் பணமே இல்லையென்றார். ஆனால் அண்ணாமலையாரின் அருள் பெற்ற அம்மணி அம்மாள், அச்செல்வந்தரிடம் இருக்கும் தொகையைச் சரியாகக் கூறி அப்பணத்தினை நன்கொடையாகக் கேட்டார். தன்னிடம் இருப்பதை அறிந்து சரியாகக் கூறும் அம்மாளை வணங்கி அச்செல்வந்தர் பணத்தினைக் கொடுத்ததாக ஒரு தொன்மக் கதையுண்டு.
# அம்மணி அம்மாள்

## அம்மணி அம்மாள் கோபுரம்

பல்வேறு ஆண்டுகள் பக்தர்களிடம் நன்கொடைப் பெற்று அம்மணி அம்மாள் வடக்குக் கோபுரத்தினைக் கட்டி முடித்தார். அதனால் நன்றியோடு அக்கோபுரத்தினை *அம்மணியம்மாள் கோபுரம்* என்று அழைக்கின்றனர்.
# அம்மணி அம்மாள்

## அம்மணி அம்மாள் மடம்

அம்மணி அம்மாள் 17ம் நூற்றாண்டின் இறுதியில் ஜீவ சமாதியடைந்தார்.  
இந்த மடத்தில் தீபத்திருவிழா வழிபாடு சிறப்பாகும். திருவண்ணாமலையில் தீபம் ஏற்றியதும், அம்மணி அம்மாளின் ஜீவசமாதியில் நெய்தீபம் ஏற்றப்படும். மடத்தின் முன்பு பக்தர்கள் தீபம் ஏற்படுத்தி வழிபடுகின்றார்கள். இம்மடத்தில் கொடுக்கப்படும் விபூதி பிரசாதம் புகழ்பெற்றது.
# அம்மணி அம்மாள்

## இவற்றையும் காண்க

- இடைக்காடர்
- போகர்
# ரூபெல் ஒசைன்

**முகம்மது ரூபெல் ஒசைன்** (*Mohammad Rubel Hossain*, ; பிறப்பு: 1 சனவரி 1990) என்பவர் வங்காளதேசத்து துடுப்பாட்ட வீரர். நடுத்தர விரைவுப் பந்து வீச்சாளரான இவர் தனது முதலாவது ஒரு-நாள் பன்னாட்டுப் போட்டியை, 2009 சனவரி 14-இல் இலங்கைக்கு எதிராக விளையாடி 4 விக்கெட்டுகளைக் கைப்பற்றினார். முதலாவது தேர்வுப் போட்டியை 2009 சூலையில் மேற்கிந்தியத் தீவுகளுக்கு எதிராக விளையாடி 3 இலக்குகளைக் கைப்பற்றினார். இருபது20, 2009 ஐசிசி உலக இருபது20 போட்டிகளிலும் இவர் பங்குபற்றியுள்ளார்.
# ரூபெல் ஒசைன்

## சாதனைகள்

### தேர்வுப் போட்டிகளில் ஐந்து விக்கெட்டுகள்

| # | தரவுகள் | ஆட்டம் | எதிராக | அரங்கு | நகரம் | நாடு | முடிவு |
| --- | --- | --- | --- | --- | --- | --- | --- |
| **1** | 5/166 | 5 | செடான் பூங்கா அரங்கம் | ஆமில்டன் | நியூசிலாந்து | 2010 | தோல்வி |
# ரூபெல் ஒசைன்

## சாதனைகள்

### ஒரு-நாள் போட்டிகளில் 5 விக்கெட்டுகள்

| # | ஆட்டம் | எதிராக | அரங்கு | நகரம் | நாடு | முடிவு |  |
| --- | --- | --- | --- | --- | --- | --- | --- |
| **1** | 6/26 | 41 | சேர்-இ பங்க்ளா | டாக்கா | வங்காளதேசம் | 2013 | வெற்றி |
# ரூபெல் ஒசைன்

## குற்றச்சாட்டுகள்

நசுநீன் அக்தார் என்னும் நடிகை தன்னை ரூபெல் பாலியல் வன்முறைக்கு உட்படுத்தியதாக காவல்துறையினரிடம் குற்றஞ்சாட்டியதை அடுத்து, ரூபெல் கைது செய்யப்பட்டார். 2015 உலகக்கிண்ணப் போட்டிகளில் பங்குபற்றுவதற்காக மூன்று நாட்களின் பின்னர் இவரை நீதிமன்றம் பிணையில் விடுதலை செய்தது. இங்கிலாந்து அணிக்கு எதிராக வங்காளதேச அணி வெற்றி பெற்று காலிறுதிப் போட்டிகளில் அவ்வணி தெரிவு செசெய்யப்பட்டதை அடுத்தும், இப்போட்டியில் ஒசைனின் சிறந்த பங்களிப்புகளையும் அடுத்து, நசுனீன் தனது குற்றச்சாட்டுகளைத் திரும்பப்பெற்றார்.
# 2021 ஐசிசி ஆண்கள் இருபது20 உலகக்கிண்ணம்

**2021 ஐசிசி ஆண்கள் இருபது20 உலகக்கிண்ணம்** (*2021 ICC Men's T20 World Cup*) என்பது 7-வது ஐசிசி இருபது20 உலகக்கிண்ணப் போட்டித் தொடர் ஆகும். இதன் போட்டிகள் 2021 அக்டோபர் 17 முதல் நவம்பர் 14 வரை ஐக்கிய அரபு அமீரகத்திலும், ஓமானிலும் நடைபெற்றன. 2016 ஐசிசி உலக இருபது20 போட்டித் தொடரில் வெற்றி பெற்றிருந்த மேற்கிந்தியத் தீவுகள் அணி, நடப்பு வாகையாளராக இருந்தது.  
7-வது உலகக்கிண்ணப் போட்டிகள் 2020 அக்டோபர் மாதம் ஆஸ்திரேலியாவில் தொடங்குவதாக இருந்தது, ஆனால் கோவிட்-19 பெருந்தொற்று காரணமாக இப்போட்டித் தொடர் ஒத்திவைக்கப்படுவதாக பன்னாட்டுத் துடுப்பாட்ட அவை (ஐசிசி) 2020 சூலையில் அறிவித்தது. 2021ஆம் ஆண்டு இத்தொடரை இந்தியா நடத்தவிருப்பதாகவும், 2022 நடக்கவிருக்கும் இத்தொடரின் அடுத்தப் பதிப்பை ஆஸ்திரேலியா நடத்தும் எனவும் ஐசிசி அறிவித்தது. ஆனாலும், 2021 ஜூன் மாதத்தில், 2020 இந்தியாவில் கொரோனாவைரஸ் தொற்று பெருமளவில் பாதிப்பை ஏற்படுத்தியதை அடுத்து, 2021 போட்டித் தொடர் ஐக்கிய அரபு அமீரகத்தில் நடத்தப்படும் என ஐசிசி அறிவித்தது. இத்தொடர் 2021 அக்டோபர் 17 இல் தொடங்கியது, முதல் சுற்றுப் போட்டிகள் ஓமானில் நடைபெற்றன.  
நியூசிலாந்து அரையிறுதியில் இங்கிலாந்தை வென்று இறுதிப் போட்டியில் விளையாட முதலாவதாகத் தகுதி பெற்றது. இ20 உலகக்கோப்பை இறுதிப் போட்டி ஒன்றில் முதல் தடவையாக நியூசிலாந்து விளையாடியது. அடுத்த அரையிறுதியில், ஆத்திரேலியா, பாக்கித்தானை 5 இலக்குகளால் வென்று, இறுதிப் போட்டியில் விளையாடத் தகுதி பெற்றது. ஆத்திரேலியா 2010 உலகக்கோப்பைக்குப் பின்னர் இறுதிப் போட்டியில் முதற் தடவையாக விளையாடியது. இறுதிப் போட்டியில், ஆத்திரேலியா நியூசிலாந்தை 8 இலக்குகளால் வென்று தமது முதலாவது இ20 உலகக்கோப்பையை வென்றது. மிட்ச்செல் மார்சு ஆட்ட நாயகனாகவும், டேவிட் வார்னர் சுற்றின் நாயகனாகவும் தெரிவு செய்யப்பட்டனர்.
# 2021 ஐசிசி ஆண்கள் இருபது20 உலகக்கிண்ணம்

## அணிகளும் தகுதியும்

31 திசம்பர் 2018 நிலவரப்படி ஐசிசியின் இருபது20 தரவரிசையின் முதல் 9 அணிகள் மற்றும் தொடரின் நடத்துனரான ஆஸ்திரேலியா ஆகிய 10 அணிகளும் 2020 போட்டித் தொடருக்கு நேரடியாகத் தகுதிபெற்றன. அவற்றில் இலங்கை மற்றும் வங்காளதேசம் தவிர மற்ற 8 அணிகளும் சிறப்பு 12கள் சுற்றுக்குத் தகுதிபெற்றன. அந்த இரு அணிகளும், 2020 தகுதி-காண் போட்டிகள் மூலம் தகுதிபெற்ற 6 அணிகளும் சேர்ந்து குழுநிலைப் போட்டிகளில் மோதுகின்றன. அதிலிருந்து முதல் 4 அணிகள் சிறப்பு 12கள் சுற்றுக்கு முன்னேறும்.
| மொத்தம் | 16 | } |  |
| --- | --- | --- | --- |
| நடைபெறும் நாடு | 10 பிப்ரவரி 2015 | 1 |  |
| ஐசிசி இருபது20 வாகை
<small>(தரவரிசையின் முதல் 9 <small>இடங்களில் உள்ள அணிகள்) | 31 திசம்பர் 2018 | பல்வேறு | 9 |
| 2019 ஐசிசி உலக இருபது20
தகுதி-காண் போட்டிகள் | 11 அக்டோபர்–
3 நவம்பர் 2019 | ஐக்கிய அரபு அமீரகம் | 6 |
# 2021 ஐசிசி ஆண்கள் இருபது20 உலகக்கிண்ணம்

## நிகழிடங்கள்

17 ஏப்ரல் 2021 இல் இந்தப் போட்டிகளின் நிகழிடங்களை இந்தியத் துடுப்பாட்டக் கட்டுப்பாட்டுச் சபை முன்வைத்தது. பெங்களூரு, சென்னை, தர்மசாலா, ஐதராபாத், கொல்கத்தா, லக்னோ, மும்பை, மற்றும் புது தில்லி ஆகிய நகரங்களும் இறுதிப்போட்டி நடைபெறும் இடமாக அகமதாபாத்தும் அறிவிக்கப்பட்டன.  
எனினும் 2021 சூன் 28-இல், இந்தியத் துடுப்பாட்டக் கட்டுப்பாட்டுச் சபைத் தலைவர் சவுரவ் கங்குலி, கோவிட் 19 பெருந்தொற்று நிலை காரணமாக இந்தப் போட்டித் தொடரை இந்தியாவிலிருந்து ஐக்கிய அரபு அமீரகத்துக்கு மாற்றும் முடிவை பன்னாட்டுத் துடுப்பாட்ட அவைக்கு அறிவித்தார். தொடக்கச் சுற்றுப் போட்டிகள் ஓமானில் நடைபெறும். 2021 சூன் 29 இல், பன்னாட்டுத் துடுப்பாட்ட அவை இந்த நிகழிட மாற்றத்தை உறுதிப்படுத்தியது. இந்தப் போட்டித் தொடர் பின்வரும் நான்கு மைதானங்களில் நடைபெற்றன: துபாய் பன்னாட்டுத் துடுப்பாட்ட அரங்கம், சேக் சையது துடுப்பாட்ட அரங்கம், சார்ஜா துடுப்பாட்ட அரங்கம், அல் ஆமராத் துடுப்பாட்ட அரங்கம்.  
| துபாய் | சார்ஜா | அபுதாபி | மஸ்கட் |
| --- | --- | --- | --- |
| துபாய் பன்னாட்டுத் துடுப்பாட்ட அரங்கம் | சார்ஜா துடுப்பாட்ட அரங்கம் | சைகு சாயிது துடுப்பாட்ட அரங்கு | ஓமான் துடுப்பாட்ட வாரிய மைதானம் |
| கொள்ளளவு: 25,000 | கொள்ளளவு: 27,000 | கொள்ளளவு: 20,000 | கொள்ளளவு: 3,000 |
| } |  |  |  |
# 2021 ஐசிசி ஆண்கள் இருபது20 உலகக்கிண்ணம்

## முதல் சுற்று

### குழு A

---  
---  
---  
---  
---
# 2021 ஐசிசி ஆண்கள் இருபது20 உலகக்கிண்ணம்

## முதல் சுற்று

### குழு B

---  
---  
---  
---  
---
# 2021 ஐசிசி ஆண்கள் இருபது20 உலகக்கிண்ணம்

## சூப்பர் 12

| தகைமை | நாடு |
| --- | --- |
| } |  |
# 2021 ஐசிசி ஆண்கள் இருபது20 உலகக்கிண்ணம்

## சூப்பர் 12

### குழு 1

---  
---  
---  
---  
---  
---  
---  
---  
---  
---  
---  
---  
---  
---
# 2021 ஐசிசி ஆண்கள் இருபது20 உலகக்கிண்ணம்

## சூப்பர் 12

### குழு 2

---  
---  
---  
---  
---  
---  
---  
---  
---  
---  
---  
---  
---  
---
# 2021 ஐசிசி ஆண்கள் இருபது20 உலகக்கிண்ணம்

## வெளியேறு நிலை

### அரையிறுதி

---
# 2021 ஐசிசி ஆண்கள் இருபது20 உலகக்கிண்ணம்

## தரவுகள்

சுற்றில் அதிக ஓட்டங்களை எடுத்தவர்: பாபர் அசாம் (303), அதிக இலக்குகளைக் கைப்பற்றியவர்: வனிந்து அசரங்கா (16).
# 2021 ஐசிசி ஆண்கள் இருபது20 உலகக்கிண்ணம்

## தரவுகள்

### அதிக ஓட்டங்கள்

| } |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| டேவிட் வார்னர் | 7 | 7 | **289** | 48.16 | 146.70 | 89* | 0 | 3 | 32 | 10 |
| முகம்மது ரிஸ்வான் | 6 | 6 | **281** | 70.25 | 127.72 | 79* | 0 | 3 | 23 | 12 |
| ஜோஸ் பட்லர் | 6 | 6 | **269** | 89.66 | 151.12 | 101* | 1 | 1 | 22 | 13 |
| சரித் அசலங்க | 6 | 6 | **231** | 46.20 | 147.13 | 80* | 0 | 2 | 23 | 9 |
# 2021 ஐசிசி ஆண்கள் இருபது20 உலகக்கிண்ணம்

## தரவுகள்

### அதிக இலக்குகள்

| } |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ஆடம் சாம்பா | 7 | 7 | **13** | 27 | 5.81 | 12.07 | 5/19 | 12.4 | 0 | 1 |
| டிரென்ட் போல்ட் | 7 | 7 | **13** | 27.4 | 6.25 | 13.30 | 3/17 | 12.7 | 0 | 0 |
| சகீப் அல் அசன் | 6 | 6 | **11** | 22 | 5.59 | 11.18 | 4/9 | 12.0 | 1 | 0 |
| ஜோஷ் ஹேசல்வுட் | 7 | 7 | **11** | 24 | 7.29 | 15.90 | 4/39 | 13.0 | 1 | 0 |
# கட்டாயக் கருவுறுதல்

**கட்டாயக் கருவுறுதல்** (*Forced pregnancy*) பெண்களைக் கட்டாயப்படுத்தி கருத்தரிக்க வைப்பதாகும். கட்டாயத் திருமணத்தாலோ, அடிமைகளை இனப்பெருக்கம் செய்யவோ இனப்படுகொலையின் அங்கமாகவோ இது நடைபெறலாம். கட்டாயக் கருவுறுதல் மூலமாக குழந்தை பிறந்தால் அது *கட்டாய இனப்பெருக்கம்* எனப்படும்.
# கட்டாயக் கருவுறுதல்

## மணப்பெண் கடத்துதல்

பொதுவாக, மணப்பெண் கடத்துவோரும் கட்டாயத் திருமணத்தின் போதும் கட்டாயக் கருத்தரிக்க வைக்கும் நோக்குடன் "மணப்பெண்" வன்புணரப்படுகின்றாள். இதனால் அவள் வன்புணர்ந்தவரையும் அவர் குடும்பத்தையும் சார்ந்திருக்கும் நிலை ஏற்படுகின்றது. வன்கலவி குறித்த சமூக முன்முடிவுகளால் அவளால் தனது குடும்பத்திற்கு மீள முடியாதுள்ளது.
# கட்டாயக் கருவுறுதல்

## அமெரிக்க ஐக்கிய நாடுகளில் அடிமைத்தனப் பெருக்கம்

அமெரிக்க ஐக்கிய நாடுகளில் அடிமைத்தனக் காலத்தில் பல அடிமை உரிமையாளர்கள் தங்கள் அடிமைகளின் இனப்பெருக்கத்தை ஊக்குவித்துத் தங்கள் அடிமைச் செல்வத்தை வளர்க்க விரும்பினர்.  
அடிமை இனப்பெருக்கத்தின்போது ஆண் அடிமையையும் பெண் அடிமையையும் கட்டாயப்படுத்திப் பாலுறவுக் கொள்ளச் செய்தனர்; பின்னர் ஏற்பட்ட கருத்தரிப்பைப் பேணினர். முதலாளியும் அடிமையும் பாலுறவுக் கொண்டு அடிமைக் குழந்தைகளைப் பெறுவதும் மிகுந்த குழந்தைகளைப் பெற்றுத்தரும் பெண்ணடிமைகளுக்கு முன்னுரிமை விலை இருந்ததும் வழமையாக இருந்தது.  
விலை கொடுத்து வாங்காது புதிய அடிமைகளைப் பெறுவதும், அத்திலாந்திக் அடிமை வணிகம் முடிவுற்ற நிலையில் தொழிலாளர் பற்றாக்குறையைச் சமாளிக்கவும், அடிமைகளின் உடல்நலத்தையும் செயற்திறனையும் மேம்படுத்துவதும் அடிமை இனப்பெருக்கத்தின் நோக்கமாக இருந்தது.
# கட்டாயக் கருவுறுதல்

## இனப்படுகொலையின் அங்கமாக கட்டாயக் கருவுறுதல்

வன்கலவி, பாலின அடிமை, மற்றும் தொடர்புடைய கட்டாயக் கருவுறல் ஆகியன செனீவா நெறிமுறைப்படி தற்போது மானுடத்திற்கு எதிரானக் குற்றங்களாகவும் போர்க்குற்றங்களாகவும் ஏற்கப்பட்டுள்ளன; குறிப்பாக 1949இலிருந்து நான்காம் செனீவா மாநாட்டின் விதி 27படியும் பின்னர் 1949 செனீவா நெறிமுறைகளுக்கு சேர்க்கப்பட்ட 1977 கூடுதல் நெறிமுறைகளும் போர்க்கால வன்கலவியையும் வலுக்கட்டாய பாலியல் தொழிலையும் வெளிப்படையாக தடை செய்கின்றது. அனைத்துலக்குற்றவியல் நீதிமன்றத்தின் ஆட்புலத்தை வரையறுக்கும் உரோம் சட்டத்தின் தெளிவுறுத்தும் குறிப்பாணை பரந்தளவில் அல்லது முறையாக செயற்படுத்தப்படும் வன்கலவி, பெண்ணடிமைத் தனம், கட்டாய பாலியல் தொழில், கட்டாய கருவுறுதல் ஆகியன மானுடத்திற்கு எதிரானக் குற்றங்களாக ஏற்றுள்ளது.
# அரசுமுறைப் பயணம்

2015ஆம் ஆண்டில் பிலிப்பீன்சு நாட்டுக்கு அரசுமுறைப் பயணம் மேற்கொண்ட போது அவருக்கு அளிக்கப்பட்ட *நாட்டு வரவேற்பு*]]  
**அரசுமுறைப் பயணம்** என்பது ஒரு நாட்டுத் தலைவர் வேற்று நாட்டின் தலைவர் ஒருவரின் அழைப்பினை ஏற்று அந்நாட்டுக்கு பயணம் செய்வதைக்குறிக்கும். இப்பயணக்காலத்தில் அழைப்பினை விடுத்த நாட்டுத்தலைவர் விருந்தோம்பல் புரவலராகக் (official host) கருதப்படுகின்றார். இவ்வகையான அரசுமுறைப் பயணங்கள் இரு இறைமையுள்ள நாடுகளிடையேயான உறவின் மிக உயரிய வெளிப்பாடாகக் கருதப்படுகின்றது. நாடாளுமன்ற முறை உள்ள நாடுகளில் அரசுத் தலைவர் இவ்வகை அழைப்பினை ஏற்பதோ விடுப்பதோ அமைச்சரவையின் ஒப்புதலைப் பெற்றப்பின்பே முடிவு செய்யப்படுவது வழக்கம்.  
இப்பயணக்காலத்தில் சிறப்பு வரவேற்பு முதல், படைப்பிரிவினரின் அணிவகுப்பு உட்பட பல வெளிப்படையான மரியாதை விருந்தினருக்கு செலுத்தப்படும்.
# சூசெட் ஜோர்டன்

**சூசெட் ஜோர்டன்** (*Suzette Jordan*, 1974 - 13, மார்ச் 2015) பாலியல் வல்லுறவுக்கு எதிராகப் போராடியவர். கொல்கத்தாவின் புகழ்பெற்ற வணிகவீதிகளுள் ஒன்றான பார்க் ஸ்ட்ரீட்டில் பாலியல் வல்லுறவுக்குத் தாம் உள்ளானதைத் துணிச்சலாக 2013ல் வெளியுலகிற்கு அறிவித்ததன்மூலம் "பார்க் ஸ்ட்ரீட் வல்லுறவில் பாதிக்கப்பட்ட பெண்" என்றே பரவலாக அறியப்பட்டார். 'பாதிக்கப்பட்டவர்' என்பதனைவிட அத்தகைய நிகழ்விலிருந்து 'மீண்டெழுந்தவர்' என்பதற்கே சான்றாகத் திகழ்ந்த அவர் தமது 40-வது அகவையில் மூளைக்காய்ச்சலால் உடல்நலம் குன்றி கொல்கத்தாவில் உயிரிழந்தார். |Suzette}}  
அவரது மரணத்தின்போது குற்றஞ்சாட்டப்பட்ட ஐவரில் மூன்று பேர் கைதுசெய்யப்பட்டு வழக்கு விசாரணை நடந்தது. அம்மூவரும் தங்கள் மீது சாட்டப்பட்டக் குற்றத்தை ஒப்புக்கொள்ளவில்லை; முக்கியக் குற்றவாளி உள்ளிட்ட மற்ற இருவர் கைதுசெய்யப்படவில்லை.  
ஜோர்டான் பெண் உரிமைகளுக்கானச் செயற்பாட்டாளராகப் பணியாற்றினார். பாலியல் மற்றும் குடும்ப வன்முறைக்குள்ளானோருக்கு உதவும் அமைப்பிற்காக ஆலோசனை வழங்குவோராகவும் சிறிதுகாலம் பணியாற்றினார்.
# சூசெட் ஜோர்டன்

## மரணம்

சூசெட் ஜோர்டன் 40 ஆவது அகவையில் மூளைக் காய்ச்சல் நோயால் மார்ச் 13, 2015 அன்று மரணமடைந்தார். அவரது இறுதிநாட்களில் அவரது இரு மகள்களுடன் வசித்து வந்தார்.
# மா. செங்குட்டுவன்

**மா.செங்குட்டுவன்** (சனவரி 8, 1928 - பிப்ரவரி 5, 2021) ஒரு தமிழ்க் கவிஞர், எழுத்தாளர், இதழாளர், அரசியல் சமூகச் செயல்பாட்டாளர் எனப் பல தகுதிகள் கொண்டவர். ஏறக்குறைய 20 நூல்கள் எழுதியுள்ளார். **கவிக்கொண்டல்** என்னும் அடை மொழியால் அறியப்படும் ஓர் அறிஞர் ஆவார். **மீண்டும் கவிக்கொண்டல்** என்னும் இதழைத் தொடர்ந்து வெளியிட்டு வருகிறார்.
# மா. செங்குட்டுவன்

## பிறப்பும் வாழ்வும்

திருவாரூருக்கு அண்மையில் திருக்காரவாசல் என்னும் சிற்றுரில் ஒரு நடுத்தரக் குடும்பத்தில் பிறந்தார். மாணவராக இருக்கும்போதே திராவிட இயக்கத்தில் ஈடுபாடு கொண்டார். திராவிட மாணவர் கழகச் செயலாளராகப் பணியாற்றினார். இவருக்குப் பெற்றோர் வைத்த பெயர் நடராசன். ஆயினும் தமிழ் உணர்வின் காரணமாகச் செங்குட்டுவன் என்று மாற்றிக் கொண்டார். பெரியார் ஈ வெ. இரா. அறிஞர் அண்ணாதுரை, கருணாநிதி, குத்தூசி குருசாமி, இரா. நெடுஞ்செழியன் போன்ற தலைவர்களுடன் நெருங்கிப் பழகும் வாய்ப்புகளைப்பெற்றவர்.
திராவிட முன்னேற்றக் கழகத்தைத் தொடங்குவதற்கான அமைப்புக்கூட்டம் 1949 செப்டம்பர் 17ஆம் நாள் நடைபெற்றது. அதில் பங்கேற்ற 150 பேரில் மா.செங்குட்டுவனும் ஒருவர். அந்நாள் தொட்டுத் தனது இறுதிநாள் வரை அவ்வியக்கதிலேயே அவர் இருந்தார். )
# மா. செங்குட்டுவன்

## இதழாளர்

மா. செங்குட்டுவன் உயர்நிலைப் பள்ளியில் படிக்கும் காலத்தில் அறிவுச்சுடர் என்னும் கையெழுத்து ஏட்டை நடத்தினார்.
திராவிட முன்னேற்றக் கழகம் தொடங்கப்பட்டதும் அண்ணாதுரை ஆசிரியராக இருந்த மாலைமணி என்னும் நாளிதழில் துணை ஆசிரியராகச் சேர்ந்தார். பின்னர் தி.மு.க தலைமைக் கழக ஏடான நம்நாடு என்னும் இதழுக்குத் துணைஆசிரியர் ஆனார். விடுதலை, முரசொலி, நவமணி, கழகக்குரல், தனிநாடு, தனிஅரசு எனப் பல இதழ்களில் வெவ்வேறு காலத்தில் பணியாற்றியுள்ளார். கவிஞர் சுரதா 1955ஆம் ஆண்டில் தொடங்கிய காவியம் என்னும் கவிதை வார இதழின் துணை ஆசிரியராகப் பணியாற்றினார்.
# மா. செங்குட்டுவன்

## இதழாளர்

### சொந்த இதழ்

1979ஆம் ஆண்டு மே மாதம் கவிக்கொண்டல் என்னும் கவிதைத் திங்கள் இதழை தமது சொந்த முயற்சியில் தொடங்கினார். அவ்விதழ் 1983ஆம் ஆண்டு சூன் மாதம் வரை வெளிவந்தது. பின்னர் 1991ஆம் ஆண்டு சூலை மாதத்தில் 'மீண்டும் கவிக்கொண்டல்' என்னும் அவ்விதழைத் தொடங்கினார். அவ்விதழை மலேசிய பொதுப்பணித்துறை அமைச்சர் டத்தோ சாமிவேலு மனைவி இந்திராணி சாமிவேலு வெளியிட்டார்.
# மா. செங்குட்டுவன்

## இலக்கியப் பணியும் பிற பணிகளும்

இலக்கியக் கட்டுரைகள், கவிதைகள் ஆகியவற்றைப் பல்வேறு இதழ்களில் எழுதியும் இலக்கிய அமைப்புகளில் பங்கேற்றும் ஆண்டுதோறும் பாரதிதாசன் பிறந்தநாள் விழா நடத்தியும் வருகிறார். எங்கும் தமிழ் எதிலும் தமிழ் என்று பரப்புரை செய்து வருகிறார்.  
1987 ஆம் ஆண்டில் கோலாலம்பூரில் நிகழ்ந்த ஆறாவது உலகத் தமிழ் மாநாட்டின் கவியரங்கில் பங்கேற்றார். 'மலேசியாவில் அண்ணா' என்னும் இவர் எழுதிய நூலை மலேசியாவில் வெளியிட்டார்.  
சிங்கப்பூர் செருமனி ஆலந்து டென்மார்க்கு ஆகிய நாடுகளுக்குச் சென்று இலக்கிய விழாக்களில் பங்கு கொண்டார். இதழிகைத் துறையில் பரந்துபட்ட அனுபவம் பெற்றுள்ள கவிக்கொண்டல் செங்குட்டுவன் பல சிறப்பு மலர்களைத் தொகுத்து வெளியிட்டுள்ளார். அவை கலைஞரின் 48ஆம் ஆண்டு பிறந்த நாள் மலர், கலைஞர் பவள விழா மலர் , பேராசிரியர் மணிவிழா மலர், பேராசிரியர் பவளவிழா மலர் , நம்நாடு ஆண்டுமலர், கழகக்குரல் ஆண்டு மலர் மாலைமணி ஆண்டுமலர் ஆகியனவாம். கோலாலம்ப்பூர் ஆறாவது உலகத் தமிழ் மாநாட்டு மலர் தொகுப்புப் பணியிலும் இவரின் பங்களிப்பு உண்டு.  
1995 ஏப்பிரலில் அனைத்திந்தியத் தமிழ் எழுத்தாளர் சங்கத்தின் சார்பில் எழுத்தாளர்கள் கவிஞர்கள் அடங்கிய 197 பேர் கொண்ட குழுவை மும்பை நகருக்கு அழைத்துச் சென்று அங்கு நடந்த திருக்குறள் மாநாட்டில் கலந்து கொள்ள முன்னின்று ஒருங்கிணைத்தார். அறிஞர் அண்ணாதுரை போன்ற தலைவர்களின் அந்தக் காலத்துச் சொற்பொழிவுகளைத் தொகுத்து வெளியிட்டார்.